ร้านวิวดอย สเต็กเฮ้าส์ตั้งอยู่เส้นริมคันคลองข้างมช. เปิดทุกวันยกเว้นเสาร์ 18.00 - 22.30 น. จอดรถได้ข้างทาง ที่นั่งในร้านมีประมาณ 9 โต๊ะ เมนูเน้นแต่สเต๊ก สลัด ของทอดและข้าวไม่กี่อย่างราคาเริ่มที่ 49 บาทขึ้นไป มาวันนี้ลองไป 2 จาน น้ำดื่มน้ำแข็งและไวไฟฟรี
- ปลาซอสส้มไม่เอาผัก 59 บาท ได้เยอะจริงๆ มาพร้อมมันบด เนื้อมันบดยังไม่ละเอียดเนียน หอมเนยน้อย รสของมันบดหวานจัดไปนิด เนื้อปลาดอลลี่ย่างชิ้นโตนิ่มหอม เนื้อนุ่ม ซอสส้มหวานนำแต่หวานน้อยกว่ามันบด ไม่ค่อยหอมส้มนัก มีแต่รสหวานกับรสของเกรวี่รวมๆกัน โดยรวมพอใช้ได้ให้ 3.6/5
- Double steak 100 บาท ในที่นี้เลือกสเต๊กไก่เม๊กซิกันกับสเต๊กหมู ปริมาณเยอะมากๆ มาพร้อมสลัดและเฟรนฟราย ตัวสลัดน้ำสลัดมันอร่อยดี ตัวผักกรอบสดกลางๆ เฟรนฟรายกรอบๆนอกนุ่มในโรยเกลือมาเยอะมากๆช่วยตัดเลี่ยนได้ดี ทั้งไก่และหมูชิ้นโตเกินราคาและหมักมาได้นุ่มมากๆแบบที่ใช้แค่ส้อมตัดก็ขาดแล้ว ตัวสเต๊กไก่ซอสเม๊กซิกันเนื้อนุ่มไม่คาว ตัวซอสรสหวานนำไปนิด มีความหอมแบบซอสพิซซ่าหน่อยๆและมีชีสโปะมาแผ่นนึงแต่ไม่ค่อยได้รสนัก เนื้อหมูนุ่มติดมันและไม่คาวเช่นกัน ซอสหวานนำมากไปนิดเช่นกันมีกลิ่นของพริกไทน้อยไปนิดนึง โดยรวมถือว่าพอใช้แต่ยังไม่อร่อยให้ 3.5/5
- หอมทอด 25 บาท มาแบบร้อนๆ อมมันกลางๆ แป้งกรอบไม่มาก เนื้อหอมชิ้นใหญ่ ทานกับน้ำสลัดถือว่าพอไปได้แต่ก็ไม่ได้เด่นนัก ให้ 3.5/5
*ข้าวไก่เทริยากิ 55 บาท ได้เยอะเกินราคา มาแบบร้อนๆ เนื้อข้าวคุณภาพมากๆ เนื้อไก่เป็นไก่สเต๊กที่หมักบาร์บีคิวมาทำเป็นไก่สับ ราดข้าวราดด้วยซอสเทริยากิอีกที เนื้อไก่นุ่มแบบสเต๊กเลย รสของซอสมีความเป็นเทริยากิกลางๆ หอมงาหน่อยๆ พอใช้ได้ ให้ 3.6/5
*สเต๊กเนื้อ 69 บาท สมราคา เนื้อบางๆ ไม่หอม ไม่คาว มีความนุ่มกลางๆ เหนียวกลางๆ ราดซอสพริกไทดำที่ยังคงหวานนำเหมือนเคย ยังไม่เด่นเท่าไหร่นัก ให้ 3.3/5
*เฟรนฟราย 25 บาท ได้เยอะดี สมราคา กรอบนอกนุ่มใน ชิ้นหนาๆ ทานกับมายองเนส ไม่อมมัน อร่อยดี แนะนำให้ 3.7/5
* สเต๊กปลาย่าง+หมูพริกไทดำ 84 บาท ชิ้นใหญ่มากๆทั้งสองอย่าง เนื้อหมูรอบนี้เนื้อนุ่มคิดมันไม่คาวอร่อยมากๆ เนื้อปลาก็ยังชิ้นโตนุ่มอร่อยเหมือนเดิม ซอสพริกไทดำไม่ค่อยเผ็ดแต่ติดหวานนิดๆ สลัดผักไม่ค่อยอร่อย เฟรนฟรายดี โดยรวมให้ 3.6/5
* มันบดอบชีส 37 บาท มาในถ้วยเล็กๆโปะชีสและราดซอสพริกไทดำด้านบน มาแบบร้อนๆ ชีสยืด เนื้อมันบดรอบนี้เนียนละเอียดดีแต่ติดหวานไปและไม่หอมเนยนัก ซอสติดหวาน เผ็ดไม่มาก ชีสทั่วไป ให้ 3.3/5
เวลาในการรอกลางๆ ความสะอาดกลางๆ ราคาไม่แพงและได้เยอะมากๆ ตอนมืดๆแอบมียุงนิดๆ เนื้อสเต๊กหมักได้นุ่มมากๆ นุ่มกว่าหลายร้านที่เคยลอง รสชาติโดยรวมหวานมากไปนิดเลยทำให้เสียรสชาติไปและทำให้รู้สึกเอียนนิดๆ คนไม่ค่อยเยอะเท่าร้านใกล้ๆที่รู้สึกว่าทำได้อร่อยกว่าพอควร ชอบไม่ชอบมาลองกันได้